Neuvoston 27 päivänä marraskuuta 1995 vahvistama YHTEINEN KANTA (EY) N:o 8/96 neuvoston direktiivin 96/.../EY antamiseksi polykloorattujen bifenyylien ja polykloorattujen terfenyylien käsittelystä (PCB/PCT)



Virallinen lehti nro C 087 , 25/03/1996 s. 0001



Neuvoston 27 päivänä marraskuuta 1995 vahvistama YHTEINEN KANTA (EY) N:o 8/96 neuvoston direktiivin 96/. . ./EY antamiseksi polykloorattujen bifenyylien ja polykloorattujen terfenyylien käsittelystä (PCB/PCT) (96/C 87/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja etenkin sen 130 s artiklan 1 kohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 artiklan c kohdassa säädettyä menettelyä (3), sekä katsoo, että 1) polykloorattujen bifenyylien (PCB) ja polykloorattujen terfenyylien (PCT) hävittämisestä 6 päivänä huhtikuuta 1976 annettu neuvoston direktiivi 76/403/ETY (4), sai aikaan jäsenmaiden lainsäädännön lähentymistä tällä alalla; nämä säännöt ovat kuitenkin osoittautuneet riittämättömiksi, ja tekniikan tason kehitys sallii PCB:n käsittelyn edellytysten parantamisen; siksi edellä mainittu direktiivi olisi korvattava uudella direktiivillä, 2) tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annettu neuvoston direktiivi 76/769/ETY (5) kiinnittää huomiota tarpeeseen tarkastella määräajoin ongelmaa kokonaisuudessaan, jotta PCB:t ja PCT:t voitaisiin vähitellen kieltää kokonaan, 3) kierrätykseen ja uudelleenkäyttöön soveltumattoman jätteen turvallinen käsittely on yksi jätepolitiikasta 7 päivänä toukokuuta 1990 annetun neuvoston päätöslauselman (6) tavoitteista, kuten ympäristöä ja kestävää kehitystä koskevassa viidennessä toimintaohjelmassa vahvistetaan, minkä lähestymistavan ja yleisen strategian neuvosto ja neuvostossa kokoontuneiden jäsenvaltioiden edustajat ovat hyväksyneet päätöslauselmassaan 1 päivänä helmikuuta 1993 (7), 4) jätteistä 15 päivänä heinäkuuta 1975 annetun neuvoston direktiivin 75/442/ETY (8) mukaan on ryhdyttävä tarvittaviin toimenpiteisiin, jotta vältetään jätteiden hylkääminen, epäasianmukainen sijoittaminen tai hallitsematon käsittely sekä sellaiset toiminnot tai menetelmät, jotka ovat omiaan aiheuttamaan vahinkoa ympäristölle, 5) PCB:n käsittelemiseksi tarvitaan niiden ympäristölle ja ihmisen terveydelle aiheuttamien vaarojen vuoksi yleisiä velvoitteita, jotka koskevat PCB:n valvottua käsittelyä samoin kuin laitteiden puhdistamista tai käsittelyä, 6) on aihetta ryhtyä tällaisiin toimenpiteisiin mahdollisimman pian, sanotun kuitenkaan rajoittamatta jäsenvaltioiden kansainvälisiä ja etenkin PARCOM 92/3 -päätökseen (9) sisältyviä velvoitteita; inventoitaviksi määrätyt PCB:t on käsiteltävä viimeistään vuoden 2010 loppuun mennessä, 7) PCB:n käsittely on siirtymävaiheessa ilmenevä, väliaikainen ongelma, ja muutamat jäsenvaltiot, joilla ei ole kapasiteettia PCB:n käsittelyyn kohtaavat ylivoimaisen esteen; läheisyysperiaatetta olisi tulkittava joustavasti, jotta tällä alalla mahdollistettaisiin eurooppalainen yhteisvastuullisuus; yhteisössä olisi lisäksi perustettava laitoksia PCB:n käsittelyä, puhdistamista ja varastointia varten, 8) jäteöljyhuollosta 16 päivänä kesäkuuta 1975 annettu neuvoston direktiivi 75/439/ETY (10) säätää puhdistetun öljyn tai polttoaineena käytettävän öljyn PCB- tai PCT-pitoisuuden enimmäismääräksi 50 ppm (osa per miljoona), 9) neuvoston 18 päivänä kesäkuuta 1991 antama direktiivi 91/339/ETY direktiivin 76/769/ETY muuttamisesta yhdennentoista kerran (11) kieltää tai rajoittaa tiettyjen PCB:tä korvaavien aineiden markkinoinnin, ja nämä aineet olisi siksi myös tehtävä kokonaan vaarattomiksi, 10) on tärkeää tietää, millaisia määriä PCB:tä on olemassa, jotta pystyttäisiin sovittamaan käsittelyyn käytettävissä oleva kapasiteetti tarpeisiin; siksi on tärkeää merkitä PCB:tä sisältävät laitteet ja laatia inventaarioita tällaisista laitteista; tällaiset inventaarioluettelot on saatettava ajan tasalle säännöllisesti, 11) ottaen huomioon PCB:n lievästi saastuttamien laitteiden inventaarion kustannukset ja tekniset vaikeudet on käytettävä yksinkertaistettua inventaariota; lisäksi olisi määrättävä PCB:n lievästi saastuttamien laitteiden käsittelemisestä laitteen hyödyllisen käyttöiän lopussa ottaen huomioon sen alhaiset vaarat ympäristölle, 12) PCB:n markkinoinnin ollessa kiellettyä on kiellettävä PCB:n erottaminen muista aineista sen käyttämiseksi uudelleen ja muuntajien täyttäminen PCB:llä; turvallisuussyistä muuntajien ylläpitoa voidaan kuitenkin jatkaa, jotta niiden sisältäman PCB:n dielektrisiä ominaisuuksia voitaisiin pitää yllä, 13) PCB:n käsittelyä ja/tai puhdistamista suorittavien yritysten on saatava siihen lupa, 14) on tarpeellista määritellä PCB:tä sisältävien laitteiden puhdistamisen edellytykset, ja nämä laitteet olisi varustettava erityismerkinnöin, 15) komission olisi toteutettava tietyt tämän direktiivin täytäntöönpanon edellyttämät tekniset tehtävät direktiivin 75/442/ETY 18 artiklassa tarkoitetun komiteamenettelyn mukaisesti, 16) PCB:n käsittely- ja puhdistuslaitosten lukumäärä on pieni, ja niiden kapasiteetti on rajoitettu, minkä vuoksi inventoidun PCB:n käsittely ja/tai puhdistaminen on suunniteltava huolella; lisäksi olisi laadittava pääpiirteittäinen suunnitelma inventaarioluetteloihin kuulumattomien laitteiden keräämiseksi ja myöhemmäksi käsittelemiseksi; tällaisessa pääpiirteittäisessä suunnitelmassa voidaan tarpeen vaatiessa hyödyntää olemassa olevia järjestelmiä, jotka koskevat jätteitä yleensä, ja tässä pääpiirteittäisessä suunnitelmassa ei tarvitse ottaa huomioon PCB:n hyvin pieniä määriä, joita ei voida käytännössä tunnistaa, ON ANTANUT TÄMÄN DIREKTIIVIN: 1 artikla Tämän direktiivin päämääränä on jäsenvaltioiden PCB:n valvottua käsittelyä, PCB:tä sisältävien laitteiden puhdistamista tai käsittelyä ja/tai käytetyn PCB:n käsittelyä koskevan lainsäädännön lähentäminen, jotta ne voitaisiin tehdä kokonaan vaarattomiksi tämän direktiivin säännösten perusteella. 2 artikla Tässä direktiivissä tarkoitetaan a) PCB:llä - polykloorattuja bifenyylejä - polykloorattuja terfenyylejä - monometyyli-tetraklooridifenyylimetaania, monometyyli-dikloori-difenyylimetaania, monometyyli-dibromo-difenyylimetaania, - mitä tahansa seosta, jossa edellä mainittujen aineiden kokonaispitoisuus on enemmän kuin 0,005 painoprosenttia, b) PCB:tä sisältävällä laitteella jokaista laitetta, joka sisältää PCB: tä tai joka on sisältänyt PCB:tä (esim. muuntajat, kondensaattorit, vastaanottosäiliöt, jotka sisältävät jäännöksiä) ja jota ei ole puhdistettu; laitetta, joka saattaa sisältää PCB:tä, on käsiteltävä siten kuin se sisältäisi PCB:tä, jollei kohtuudella voida olettaa päinvastaista, c) käytetyllä PCB:llä mitä tahansa PCB:tä, joka on jätettä direktiivin 75/442/ETY tarkoittamassa merkityksessä, d) haltijalla luonnollista henkilöä tai oikeushenkilöä, jonka hallussa on PCB:tä, käytettyä PCB:tä ja/tai PCB:tä sisältäviä laitteita, e) puhdistamisella kaikkia toimintoja, jotka mahdollistavat PCB:n saastuttamien laitteiden, esineiden, aineiden tai nesteiden uudelleenkäytön, kierrätyksen tai käsittelyn turvallisissa olosuhteissa ja joihin voi sisältyä korvaaminen, millä tarkoitetaan kaikkia toimintoja, joissa PCB korvataan sopivilla nesteillä, jotka eivät sisällä PCB:tä, f) käsittelyllä toimintoja D 8, D 9, D 10, D 12 (vain kuivissa luolamuodostumissa, turvallisissa ja syvissä maanalaisissa varastoissa ja koskien vain laitteita, jotka sisältävät PCB:tä ja käytettyä PCB:tä, joita ei voida puhdistaa) sekä D 15, joista säädetään direktiivin 75/442/ETY liitteessä II A. 3 artikla Jäsenvaltioiden on ryhdyttävä tarpeellisiin toimenpiteisiin varmistaakseen, että käytetty PCB käsitellään ja PCB sekä PCB:tä sisältävät laitteet puhdistetaan tai käsitellään mahdollisimman pian, sanotun kuitenkaan rajoittamatta jäsenvaltioiden kansainvälisiä velvoitteita. Niiden laitteiden ja niihin sisältyvän PCB:n osalta, joista on tehtävä inventaario 4 artiklan 1 kohdan mukaisesti, puhdistaminen ja/tai käsittely on toteutettava viimeistään vuoden 2010 loppuun mennessä. 4 artikla 1. Jäsenvaltioiden on varmistettava 3 artiklan noudattamiseksi, että inventaariot tehdään laitteista, joiden PCB-määrät ylittävät 5 dm³, ja niiden on toimitettava komissiolle yhteenveto tällaisesta inventaarioluettelosta kolmen vuoden kuluessa tämän direktiivin antamisesta. Voimakondensaattorien osalta 5 dm³:n taso käsittää koko yhdistelmän kaikki erilliset elementit. 2. Laitteet, joiden osalta voidaan kohtuudella olettaa, että niiden nesteet sisältävät 0,05-0,005 % PCB:tä painostaan, voidaan inventoida ilman kolmannen kohdan kolmannessa ja neljännessä luetelmakohdassa edellytettyjä tietoja, ja ne voidaan varustaa merkinnällä "PCB:n saastuttama Tehty . . . Neuvoston puolesta Puheenjohtaja (1) EYVL N:o C 319, 12.12.1988, s. 57 ja EYVL N:o C 299, 20.11.1991, s. 9 (2) EYVL N:o C 139, 5.6.1989, s. 1 (3) Euroopan parlamentin lausunto, annettu 17 päivänä toukokuuta 1990 (EYVL N:o C 149, 18.6.1990, s. 150) ja 12 päivänä joulukuuta 1990 (EYVL N:o C 19, 28.1.1991, s. 83), neuvoston yhteinen kanta vahvistettu 27 päivänä marraskuuta 1995 (sitä ei ole vielä julkaistu virallisessa lehdessä), Euroopan parlamentin päätös tehty . . . (sitä ei ole vielä julkaistu virallisessa lehdessä). (4) EYVL N:o L 108, 26.4.1976, s. 41 (5) EYVL N:o L 262, 27.9.1976, s. 201, direktiivi sellaisena kuin se on viimeksi muutettuna direktiivillä 94/60/EY (EYVL N:o L 365, 31.12.1994, s. 1). (6) EYVL N:o C 122, 18.5.1990, s. 2 (7) EYVL N:o C 138, 17.5.1993, s. 1 (8) EYVL N:o L 194, 25.7.1975, s. 39, direktiivi sellaisena kuin se on viimeksi muutettuna komission päätöksellä 94/3/EY (EYVL N:o L 5, 7.1.1994, s. 15). (9) Oslon ja Pariisin komission ministerikokous 21 ja 22 päivänä syyskuuta 1992. (10) EYVL N:o L 194, 25.7.1975, s. 23, direktiivi sellaisena kuin se on viimeksi muutettuna direktiivillä 91/692/ETY (EYVL N:o L 377, 31.12.1991, s. 48). (11) EYVL N:o L 186, 12.7.1991, s. 64 (12) EYVL N:o L 365, 31.12.1994, s. 34 (13) EYVL N:o L 30, 6.2.1993, s. 1, asetus sellaisena kuin se on muutettuna komission päätöksellä 94/721/EY (EYVL N:o L 288, 9.11.1994, s. 36). (14) EYVL N:o L 42, 12.2.1987, s. 43 LIITE PUHDISTETTUJEN PCB-LAITTEIDEN VARUSTAMINEN MERKINNÖILLÄ Jokainen puhdistettu laite tulee merkitä selvästi kulumattomalla ja kohokuvioidulla tai kaiverretulla merkinnällä, jonka tulee sisältää seuraavat tiedot sen maan kielellä, jossa laitetta käytetään: PUHDISTETTU PCB-LAITE >KAAVION ALKU> PCB:tä sisältävät nesteet on korvattu - . (korvaavan aineen nimi) - . (päivämäärä) - . (yritys) PCB-pitoisuus - vanha neste . painoprosenttia - uusi neste . painoprosenttia >KAAVION LOOPU> NEUVOSTON PERUSTELUT I. JOHDANTO 1. Komissio esitti 3 päivänä marraskuuta 1988 neuvostolle ETY:n perustamissopimuksen 100 a artiklaan perustuvan ehdotuksen direktiiviksi PCB/PCT:n käsittelystä (1). 2. Euroopan parlamentti antoi lausuntonsa ensimmäisessä käsittelyssä 17 päivänä toukokuuta 1990 (2) ja 12 päivänä joulukuuta 1990 (3). Talous- ja sosiaalikomitea antoi lausuntonsa 30 päivänä maaliskuuta 1989 (4). 3. Komissio antoi 22 päivänä lokakuuta 1991 näiden lausuntojen pohjalta neuvostolle perustamissopimuksen 100 a ja 113 artiklaan perustuvan muutetun ehdotuksen (5). 4. Neuvosto katsoi kuitenkin, että perustamissopimuksen 130 s artiklan 1 kohdan olisi oltava asianmukainen oikeudellinen perusta. Neuvosto kuuli siksi Euroopan parlamenttia asiassa. Euroopan parlamentti hyväksyi oikeudellisen perustan muuttamisen 20 päivänä syyskuuta 1995 antamallaan päätöslauselmalla. 5. Neuvosto vahvisti 27 päivänä marraskuuta 1995 yhteisen kannan perustamissopimuksen 189 c artiklan mukaisesti. II. TAVOITE Direktiiviehdotuksessa säädetään toimenpiteistä, joiden tarkoituksena on PCB:n ja/tai käytetyn PCB:n valvottu käsittely sekä PCB:tä sisältävien laitteiden puhdistaminen tai hävittäminen pyrkimyksenä niiden hävittäminen kokonaan tiettyyn määräaikaan mennessä. III. YHTEISEN KANNAN ERITTELY 1. Yleiset huomautukset Komission muutetun ehdotuksen esittämisen jälkeen on tapahtunut huomattavaa kehitystä sekä kansainvälisten ja yhteisön asiakirjojen osalta että vaarallisten aineiden hävittämiseen liittyvän tekniikan osalta. Pariisin yleissopimuksen sopimuspuolet päättivät vuoden 1992 syyskuussa hävittää PCB:n vuoden 1999 loppuun mennessä Pohjanmeren rannikkovaltioiden osalta ja vuoden 2010 loppuun mennessä muiden sopimuspuolina olevien valtioiden osalta. Yhteisön useiden säädösten myötä (direktiivi 91/156/ETY jätteistä annetun direktiivin 75/442/ETY (6) muuttamiseksi, vaarallisista jätteistä annettu direktiivi 91/689/ETY (7), vaarallisten jätteiden polttamalla hävittämisestä annettu direktiivi 94/67/EY (8) ja jätteiden siirtojen valvonnasta ja tarkastamisesta annettu asetus (ETY) 259/93 (9)) komission muutetun ehdotuksen eräät muut näkökannat on jo ratkaistu. Tästä syystä neuvosto katsoi voivansa yksinkertaistaa ja muuttaa tämän ehdotuksen sisältöä. Niinpä se poisti säännökset, jotka kuuluvat nykyään muiden direktiivien alaan (esimerkiksi PCB:n siirrot ja sen hävittäminen polttamalla), ja asetti vuoden 2010 lopun määräajaksi PCB:n lopulliselle hävittämiselle. Koska PCB:n ja tiettyjen sitä korvaavien aineiden markkinoille saattamisen kieltäminen vuodesta 1985 alkaen on saanut aikaan käytetyn PCB:n ja saastuneen materiaalin määrän kasvun, hävittämisedellytyksissä on pyrittävä ennen kaikkea niiden valvomattoman poisheittämisen välttämiseen niiden ympäristölle ja ihmisen terveydelle aiheuttamien vakavien vaarojen takia. Neuvosto on pyrkinyt ottamaan mukaan pääasiallisesti ne säännökset, joilla varmistetaan terveyden ja ympäristön suojelun korkea taso, ilman järjestelmällistä yhdenmukaistamista ja ottaen huomioon jäsenvaltioiden erilaiset olosuhteet. Erityiset huomautukset Edellisessä kohdassa esitettyjen yleisten huomautusten pohjalta neuvosto saattoi ottaa mukaan kokonaan tai osittain komission muutettuun ehdotukseen sisällytetyt Euroopan parlamentin tarkistukset lukuun ottamatta seuraavia tarkistuksia: - 8, 9, 10, 11, 13, 20, 23, 32, 33, 51, 55, 58, 59, 60, 63, 65 ja 66, joiden sisältö kuuluu jo yhteisön muiden säädösten piiriin tai joiden osalta komissio tekee uusia ehdotuksia - 22, 24, 27, 30, 31, 36 ja 37, joilla tähdätään toimenpiteisiin, joiden laajuus ja joihin liittyvät ponnistukset ovat sen laatuisia, että jäsenvaltiot voivat hoitaa ne paremmin kuin Euroopan yhteisö. Lisäksi neuvosto piti hyödyllisenä vahvistaa seuraavia muutetun ehdotuksen näkökohtia: - inventointia (4 artikla) tekemällä siitä pakollisen, jos PCB:tä on yli 5 dm³, lyhyemmässä määräajassa kuin alun perin ehdotettiin; inventoinnin valvontaa on myös tiukennettu - muuntajien täyttäminen PCB:llä kielletään (5 artikla). Neuvosto katsoi, että läheisyysperiaatetta olisi tulkittava joustavammin, jotta tietyt jäsenvaltiot, joilla ei ole hävittämiskapasiteettia, voisivat noudattaa tämän direktiivin säännöksiä (vrt. johdanto-osan 7 kappale ja 8 artiklan 3 kohta - tarkistus 56). Neuvosto piti lopuksi tarpeellisena ottaa mukaan muita tärkeitä näkökantoja, jotka koskevat eritysesti seuraavia seikkoja: - vuoden 2010 lopuksi vahvistettu määräaika PCB:n hävittämiselle ei estä tiettyjä jäsenvaltioita toteuttamasta rinnakkaisia sitoumuksia Pariisin yleissopimuksen puitteissa (3 artikla ja johdanto-osan 6 kappale) - laitteiden puhdistamisen edellytysten tarkistaminen ja yksinkertaistaminen sekä poikkeus vuodeksi 2010 vahvistettuun määräaikaan niiden muuntajien osalta, joissa on vain vähän PCB:tä, jotta ne voitaisiin hävittää niiden käyttöiän päätyttyä (9 artikla) - ylimääräisten täytäntöönpanovaltuuksien antaminen komissiolle, kuten teknisten standardien vahvistaminen muita PCB:n hävittämismenetelmiä varten sekä kondensaattorien ja PCB:tä korvaavien vaarattomampien aineiden tuotenimiluettelon vahvistaminen (10 artikla). Komissio hyväksyi kaikki nämä muutokset. (1) EYVL N:o C 319, 12.12.1988, s. 57 (2) EYVL N:o C 149, 18.6.1990, s. 150 (3) EYVL N:o C 19, 28.1.1991, s. 83 (4) EYVL N:o C 139, 5.6.1989, s. 1 (5) EYVL N:o C 299, 20.11.1991, s. 9 (6) EYVL N:o L 78, 26.3.1991, s. 32 (7) EYVL N:o L 377, 31.12.1991, s. 20 (8) EYVL N:o L 365, 31.12.1994, s. 34 (9) EYVL N:o L 30, 6.2.1993, s. 1